Mahikeng verduidelik Nando’s-onkostesPontsho Tabane, ŉ burgemeesterskomiteelid van kommunikasie en bemarking van die Mahikeng-munisipaliteit, die DA se bewering dat die munisipaliteit in een maand R132 585 aan Nando’s-kitskos spandeer het, is foutief. Maroela Media het vroeër berig die DA in Noordwes het inligting bekom wat glo aandui dié uitgawes is tussen 15 Maart en 18 April vanjaar deur die munisipaliteit by die Nando’s kitskosrestaurantgroep aangegaan en dat die munisipaliteit nie dokumentasie vir dié aankope, óf redes daarvoor, verskaf nie. Lees meer hier. Tabana het aan The Star verduidelik die munisipaliteit het net R45 000 spandeer om vir 2 300 vrywilligers kos te koop vir 10 dae. Volgens die koerant het die ANC beweer dat die “swart mense” van Mahikeng met Nando’s-kos gevoed moes word, nadat die vrywilligers in dié tydperk die dorp gratis skoongemaak het. “Ons moes 2 300 vrywilligers soek om ons te help om die stad se glorie te herstel,” het Tabane aangevoer.